open-index/open-wikipedia-markdown huggingface dataset:
Nesmy

**Nesmy** on kunta Vendéen departementissa Pays de la Loiren hallintoalueella läntisessä Ranskassa.

Kunnassa sijaitseva linna Château de Nesmy on yksityisomistuksessa, mutta sen puutarha on avoinna yleisölle kesäisin. Puutarhan suunnitteli André Leroy vuonna 1842. Veljekset Denis ja Eugène Bühler ovat luoneet puistoon viiden lammen verkoston.

## Lähteet

## Aiheesta muualla
Kevolan seisake

**Kevolan seisake** oli rautatieliikennepaikka Paimiossa.

Kevolan seisake kuului Paimion rautatieaseman piiriin ja oli 1930–1940-luvuilla oma elinvoimainen liikennekeskuksensa, jossa kyläläiset kokoontuivat ja puutavaraa lastattiin. Kevolan seisake lakkautettiin vuonna 1954.
Seisakkeen asemarakennus ja sivurakennukset ovat edelleen olemassa. Seisakkeen lähellä oleva Kevolan valo- ja äänivaroituslaitos on korvattu alikulkutiellä.

## Lähteet
Palokan sosiaali- ja terveysasema

**Palokan sosiaali- ja terveysasema** toimii Jyväskylän Pappilanvuoren kaupunginosassa ja sitä ylläpitää Keski-Suomen hyinvointialue.

Sosiaali- ja terveysasemalla toimii lääkärin ja hoitajan vastaanotot, diabeteshoitajan vastaanotto, suun terveydenhuolto, mielenterveys ja päihdepalvelut, kuntoutus sekä neuvolat. Asemalla on myös mahdollisuus tehdä röntgentutkimuksia.

Palokan sosiaali- ja terveysaseman yhteydessä toimii myös hyvinvointialueen pitkäaikaishoidon yksikkö ikääntyneille monisairaille asukkaille, jotka eivät voi enää asua kotonaan. He odottavat Palokassa paikan vapautumista ikääntyneiden asumispalveluista. 

Kiinteistön omistaa infrastruktuurisijoittaja Infranode, joka osti terveysaseman Jyväskylän kaupungilta vuonna 2022. 

## Lähteet

## Aiheesta muualla
*Päivystys (Keski-Suomen Sairaala Nova) (www.hyvaks.fi)
Kuokkalan terveysasema

**Kuokkalan terveysasema** oli Jyväskylän Kuokkalan kaupunginosassa toimiva kaupungin terveysasema.

Kuokkalan terveysaseman palvelut siirtyivät 10. helmikuuta 2021 Keski-Suomen Sairaala Novaan. 

## Lähteet

## Aiheesta muualla
*Päivystys (Keski-Suomen Sairaala Nova) (www.sairaalanova.fi)
Bolšaja Karaganka

**Bolšaja Karaganka** () tai vain **Karaganka** on Venäjällä Tšeljabinskin alueella Uraljokeen vasemmalta puolelta yhtyvä sivujoki, jonka valuma-alue sijaitsee Uralvuoriston eteläosan itäpuoleisella arolla.

## Maantietoa
### Pääuoma
Joen lähteet sijaitsevat Kizilin piirissä () ja se virtaa 111 kilometriä kunnes se yhtyy Novoeršovskijssa () Uraljokeen 1&nbsp;959 kilometriä ennen sen Kaspianmerellä olevaa suistoa.

Joen pääuoma alkaa matalalta kukkulalta ja virtaa aluksi lounaaseen kääntyen länteen sivujoelle Mandesarka asti, missä uoma kääntyilee mutkitellen Kairahtan, Utjagankan ja Amambaikan sivujokien kohdilla. Viimeisen jälkeen joki sivuaa Izmailovskijin () kylää. Tämän jälkeen jokeen yhtyy pohjoisesta Iljaskan sivujoki, jonka kohdalla joki kääntyy eteläiseen suuntaan. Se yhtyy Uraljokeen heti Malyi Karagankan jälkeen.

Sivujoki virtaa arolla, joka jää Uralvuoriston eteläpään itäpuolelle. Siellä on ilmasto mannermainen ja ajoittain kuiva ja kuuma. Siksi joessa on vettä keväisin lumen sulettua ja vedenkorkeus joessa alenee syksyn mittaan, jolloin on kuivaa.

### Sivujoet
Bolšaja Karaganka ja sen sivujoet muodostavat yhdessä 3&nbsp;470 neliökilometrin suuruisen valuma-alueen. Taulukossa on lueteltu suurimmat sivujoet (osa tiedoista puuttuvat):
})
! pituus(km)
! valuma-alue(km²)
! lähde
|-
| 1,5 || Malyi Karaganka || Малый Караганка || 51 || 771 || 1
|-
| 25 || Iljaska || Ильяска || 37 ||  || 1
|-
| 37 || Amambaika || Амамбайка || 36 ||  || 1
|-
| 63 || Utjaganka || Утяганка || 20 ||  || 1
|-
| 74 || Kairahta || Кайрахта || 32 ||  || 1
|-
| 84 || Mandesarka || Мандесарка || 27 ||  || 1
|}
Lähteet: 1 = 

## Nähtävyys
Arkaim on pronssikautinen linnoitettu asuinpaikka, joka sijaitsee pääuoman Bolšaja Karagankan ja sivujoen Utjagankan haarassa olevalla kumpareella. Asuinpaikka ajoitetaan 2000–1600 eaa. eli keskiselle pronssikaudelle.

## Huomautukset

## Lähteet
A1 Malesian Grand Prix 2007

**A1 Malesian Grand Prix 2007** oli A1 Grand Prix -kauden 2007–2008 kolmas osakilpailu, joka ajettiin 25. marraskuuta Sepangin moottoriradalla Malesiassa.

## Tulokset
### Sprintti kilpailu

### Pitkä kilpailu
Kolme edustusta

**Kolme edustusta** (三个代表重要思想, suom. *kolmen edustuksen tärkeä ajattelu*) on osa Kiinan kommunistisen puolueen virallista ideologiaa. Kolme edustusta viittaa kommunistisen puolueen johtavaan rooliin Kiinan tuotantovoimien ja kulttuurin kehittämisessä sekä kansan intressien edustamisessa. Puolueen pääsihteeri Jiang Zeminin käyttöön ottama käsite kirjattiin puolueen peruskirjaan 16. puoluekokouksessa 2002.   

## Poliittinen merkitys

Jiang pyrki kolmen edustuksen ajattelulla kiinnittämään puolueen huomion talouskasvun ja puoluejohtoisen kulttuurin kehittämisen tarpeisiin sekä konsensuspolitiikan jatkamiseen. Jiang myös kannusti puoluetta viemään marxismia yhteiskunnan uusille osa-alueille sekä ajanmukaistamaan puoluehallintoa. Yksi kolmen edustuksen hyväksymisen myötä syntyneistä uudistuksista olikin puoluejäsenyyden salliminen yksityisyrittäjille. Nykyään yksityisyrittäjiä ja liikemiehiä kannustetaan liittymään puolueeseen.

Kolmen edustuksen kirjaaminen puolueen peruskirjaan oli Jiangille itselleen suuri poliittinen voitto. Jiangin asema puolueessa oli ollut vahva tämän hallituskauden alusta alkaen. Jiang oli nostettu pääsihteeriksi vuonna 1989 ja hänelle oli myönnetty poikkeuksellisesti puolueytimen epävirallinen nimitys. Vahvasta mandaatista huolimatta Jiang joutui hallitsemaan ensimmäiset vuotensa Dengin varjossa. Vasta kolmen edustuksen virallistaminen kohotti hänen asemansa Maon ja Dengin rinnalle. 

## Kolme edustusta puolueideologiassa

Kolme edustusta on osa kommunistisen puolueen virallista ideologiaa ja se asettuu historialliseen jatkumoon marxismi-leninismin, Mao Zedongin ajattelun ja Deng Xiaopingin teorian osaksi.

Puolueen peruskirjan täydentäminen on merkittävä poliittinen tapahtuma, mikä vertautuu länsimaissa lähinnä perustuslain muuttamiseen. Pääsihteerin ajatusten kirjaaminen puolueen peruskirjaan toimiikin Kiinan politiikan mittarina.  Virallistamisen ajoitus, poliittisen perinnön nimitys ja sen käsittely julkisuudessa kertovat johtajan asemasta puolueessa sekä puolueen sisäisestä ilmapiiristä.

## Lähteet
Tikkurilan terveysasema

**Tikkurilan sosiaali- ja terveysasema** on Vantaan Tikkurilan kaupunginosassa sijaitseva rakennus, jossa toimii kaupungin sosiaali- ja terveysasema. Rakennus sijaitsee noin sata metriä Vantaan kaupungintalolta lounaaseen ja noin 350 metriä Tikkurilan rautatieasemalta länteen. Terveysaseman itäpuolella on vuonna 2021 valmistunut Tikkurilan kirkko. Rakennuksen pohjoinen sisäänkäynti on osoitteessa Kielotie 11 ja pääsisäänkäynti Unikkotien puolella.

## Rakennus
Rakennuksen suunnitteli Arkkitehtitoimisto Pauli Halonen, ja se valmistui vuonna 1974. Siitä tuli Vantaan ensimmäinen varsinainen terveyskeskus ja ikään kuin sairaala pienoiskoossa: rakennukseen kuuluivat viisi lääkärin työhuonetta, laboratorio, röntgen, hammashoitola, apteekki, kotisairaanhoitokeskus, kuntoutustilat sekä puhe- ja kuulohäiriöisten klinikka. Tikkurilan terveysasema vastasi  vuonna 1972 asetetun kansanterveyslain suunnittelijoiden ihanteita.

Terveysasemaa laajennettiin merkittävästi vuonna 1989, jolloin se sai muun muassa uuden näyttävän sisäänkäynnin Tikkuraitin suuntaan. Julkisivut on muurattu punaisista tiilistä ja yksityiskohdissa on käytetty kuparia. Tiilipilarit ikkunoiden välissä rytmittävät julkisivuja. 1980-luvun laajennusosa on verhoiltu kiillotetulla graniitilla. Terveysasema on Vantaan rakennusperintökohde, ja vuonna 2020 se todettiin kulttuurihistoriallisilta arvoiltaan merkittäväksi.

## Uusi terveysasema
Tikkurilan terveysasema on todettu huonokuntoiseksi ja tarpeeseen nähden ahtaaksi. Terveysaseman ja muut Tikkurilan suuralueen sote-palvelut on suunniteltu siirrettäväksi Tikkurilan terveys- ja perhekeskuksena valmisteltuun suureen uudisrakennukseen Kielotien varteen. Se palvelisi yli 60&nbsp;000 vantaalaista. Hanketta on hidastanut esimerkiksi suunnitellun rakennuksen kalleus ja valtakunnallinen sote-politiikka. 

## Lähteet

## Aiheesta muualla

*Tikkurilan sosiaali- ja terveysasema (palvelukartta.hel.fi)
*Terveysasemat (vantaa.fi)
Yhteiset (puolue)

**Yhteiset** () on kolumbialaisen sissiliikkeen FARCin 1. syyskuuta 2017 perustama kommunistinen puolue, joka tunnettiin 24. tammikuuta 2022 asti nimellä **Yleinen vallankumouksellinen vaihtoehtoisvoima** () (FARC). 

Kolumbian hallituksen ja FARCin 53 vuotta jatkuneen sisällissodan päättäneen rauhansopimuksen mukaan FARC saa vuoteen 2026 asti automaattisesti kymmenen paikkaa kongressiin eli viisi paikka molemmissa kamareissa senaatissa ja viisi edustajainhuoneessa. Puolueen äänisaalis ovat vaaleissa huomattavasti pienempi kuin sen rauhansopimuksessa taattu paikkamäärä, kun puolue ei ole saavuttanut edes puolen prosentin kannatusta.

### Vaalitulokset

## Lähteet
A1 Uuden-Seelannin Grand Prix 2008

**A1 Uuden-Seelannin Grand Prix 2008** oli A1 Grand Prix -kauden 2007–2008 viides osakilpailu, joka ajettiin 20. tammikuuta Taupo Motorsport Parkin moottoriradalla Uudessa-Seelannissa.

## Tulokset
### Sprintti kilpailu

### Pitkä kilpailu
A1 Australian Grand Prix 2008

**A1 Australian Grand Prix 2008** oli A1 Grand Prix -kauden 2007–2008 kuudes osakilpailu, joka ajettiin 3. helmikuuta Sydney Motorsport Parkin moottoriradalla Australiassa.

## Tulokset
### Sprintti kilpailu

### Pitkä kilpailu
A1 Etelä-Afrikan Grand Prix 2008

**A1 Etelä-Afrikan Grand Prix 2008** oli A1 Grand Prix -kauden 2007–2008 seitsemäs osakilpailu, joka ajettiin 24. helmikuuta Durban Street Circuitin katuradalla Etelä-Afrikassa.

## Tulokset
### Sprintti kilpailu

### Pitkä kilpailu
Aktiivinen elektronisesti keilaava tutka

**Aktiivinen elektronisesti keilaava antennimatriisitutka** eli **AESA-tutka** (, *AESA radar*) on monitoiminen tutkatyyppi.

Tutkatyyppiä käytetään viidennen sukupolven hävittäjissä sekä sitä tarjotaan päivityksenä varhaisempiin lentokoneisiin. Tutkatyyppiä käytetään myös ilmavalvontajärjestelmissä.

## Lähteet

## Aiheesta muualla
A1 Meksikon Grand Prix 2007

**A1 Meksikon Grand Prix 2007** oli A1 Grand Prix -kauden 2006–2007 yhdeksäs osakilpailu, joka ajettiin 25. maaliskuuta Autódromo Hermanos Rodríguezin moottoriradalla Meksikossa.

## Tulokset
### Sprintti kilpailu

### Pitkä kilpailu
Jonathan Learoyd

**Jonathan Learoyd** (s. 3. marraskuuta 2000 Albertville) on ranskalainen mäkihyppääjä. Hän teki maailmancup-debyyttinsä 16. joulukuuta 2017 Engelbergin kilpailussa sijoittuen 32:nneksi. Hänen paras sijoituksensa on Oslon Holmenkollenilla 11. maaliskuuta 2018 käydyssä maailmancupin kilpailussa 25:s.

Pyeongchangin olympialaisissa 2018 hän sijoittui normaalimäen kilpailussa 27:nneksi ja suurmäen kilpailussa 41:nneksi.

## Lähteet
Macha

**Macha** oli Irlannin kelttiläisessä mytologiassa yksi kolmesta sodan jumalattaresta. Kaksi muuta olivat Morrigan ja Nemhain. Kolmikkoa kutsuttiin joskus nimellä kolme Morrígania. Macha itse tunnettiin lisäksi monilla muilla nimillä, muun muassa *Dana* ja *Badb*. Hän on suuri maaemo tai feminiininen prinsiippi sekä miesten teurastaja.

Macha esiintyy joskus yhtenä jumalattarena, joskus kolmoisjumalattarena, jolla on kolme eri puolta: profeetta, soturi ja matriarkka. Hän edustaa Irlannin suvereniteettia ja hedelmällisyyttä sekä huolehtii sen hyvinvoinnista, mutta on julman kostonhimoinen, jos ihmiset loukkaavat häntä.

Machan eri puolet näyttäytyvät monissa taruissa. Yhdessä tarinassa hän on Nemedhin vaimo, joka ennustaa Táin Bó Cúailngen tuoman tuhon ja kuolee sydämensä särkyessä. Toisessa tarussa Macha hallitsi Irlantia soturikuningattarena ja perusti Emhain Machan, Ulsterin pääkaupungin. Kolmannessa tarussa Macha menee naimisiin kuolevaisen miehen, Crunnchun, kanssa. Ulsterissa järjestetään hevosten laukkakilpailu, ja Machan aviomies kehuskelee, että hänen vaimonsa voittaisi kaikki kuninkaan hevoset. Kuningas ottaa haasteen vastaan. Machan on osallistuttava kisaan, vaikka hän on viimeisillään raskaana. Macha voittaa kilpailun, mutta synnyttää heti sen jälkeen kaksoset (iiriksi *emhain*) ja kuolee synnytykseen. Jumalatar jättää jälkeensä kirouksen. Sen mukaan Ulsterin miehet ovat aina suurimman vaaran uhatessa viiden päivän ja viiden yön ajan yhtä heikkoja kuin synnyttävä nainen. Kirous käy toteen, kun Connacht uhkaa Ulsteria. Ainoastaan sankari Cuchulainn vapautuu kirouksesta. 

## Lähteet
* Green, Miranda J. : Dictionary of Celtic Myth and Legend. Thames & Hudson 1997. 
### Viitteet
Caucher Birkar

**Caucher Birkar**  (, ; synt. **Fereydoun Derakhshani**, ; s. 1978 Kordestān, Iran) on iranilainen matemaatikko ja professori Cambridgen yliopistossa. Hän on yksi neljästä tutkijasta, jotka palkittiin Fieldsin mitalilla vuonna 2018. Kurditaustainen Birkar haki turvapaikkaa Britanniasta opiskellessaan Teheranissa.

Hän on ollut Academia Europæan ulkomaalaisjäsen vuodesta 2019.

## Lähteet
Mammuttipumppu

**Mammuttipumppu** eli **nostepumppu** on veden pumppaamiseen soveltuva pumppu, jossa pystysuoran nostoputken alapäässä veteen sekoitetaan pieninä kuplina ilmaa. Paineilman syöttöön käytetään tavallisesti ilmakompressoria. Mitä syvemmällä veden pinnan alapuolella nostoputken vettä imevä pää on, sitä tehokkaammin ilmakuplat nostavat mukanaan ylös pumpattavaa vettä. Laite soveltuu hiekkapitoisen veden nostamiseen. Toimintaperiaate mahdollistaa myös muiden nesteiden pumppaamisen ja ilman sijasta voidaan käyttää muita pumppauskaasuja.
## Lähteet
Valvottu koevapaus

**Valvottu koevapaus** tarkoittaa ehdottomaan vankeusrangaistukseen tuomitun vangin sijoittamista valvotusti vankilan ulkopuolelle ennen ehdonalaisen vapauden alkua. Suomessa valvottu koevapaus voi alkaa aikaisintaan kuusi kuukautta ennen ehdonalaista vapautta. Koevapausjärjestelmä tuli Suomessa voimaan lokakuussa 2006, ja laki valvotusta koevapaudesta (629/2013) astui Suomessa voimaan tammikuun alusta 2014.

Valvotun koevapauden tarkoituksena on edistää tuomitun hallittua ja suunnitelmallista vapautumista sekä vangin sijoittumista yhteiskuntaan. Ennen koevapauteen sijoittamista vankila arvioi koevapauden edellytysten täyttymistä. Mikäli ne täyttyvät, vankila alkaa valmistella yhdessä vangin kanssa hänen sijoittamistaan koevapauteen. Koevapautta varten laaditaan toimeenpanosuunnitelma, johon sisältyy muun muassa koevapaudessa olevan asuminen, toimintavelvoite ja valvonta. Aloite koevapauden valmistelusta voi tulla joko vangilta itseltään tai vankilan työntekijältä.

Koevapaus edellyttää, että vanki sitoutuu olemaan päihteetön koko koevapauden ajan, noudattamaan hänelle asetettuja yhteydenpitovelvoitetta ja koevapaudelle määrättyjä muita ehtoja. Koevapauden aikana vanki velvoitetaan osallistumaan erilaisiin toimintoihin, joita voivat olla esimerkiksi työ, opiskelu, asevelvollisuus tai kuntoutus. Pääsääntöisesti koevapauteen sijoitetun on oltava öisin (yleensä kello 21–6 välisenä aikana) kotona, ellei esimerkiksi säännöllisen työssä käymisen takia ole tarkoituksenmukaista sopia toisin. Seksuaalirikoksista tuomituilla voidaan asettaa ehdoksi myös sitoutuminen rikoksen uusimisen ehkäisemiseksi tarkoitettuun lääkehoitoon.

Valvottua koevapautta valvotaan vankilan järjestämillä teknisillä laitteilla, jotka mahdollistavat koevapaudessa olevan liikkumisen seurannan sekä säännöllisen yhteydenpidon koevapaudessa olevan ja vankilan välillä. Laitteina voi olla esimerkiksi matkapuhelin ja GPS-paikannin. Koevapaudessa olevan pitää myös ilmoittautua välillä vankilaan, minkä yhteydessä koevapaudessa olevalta voidaan tarvittaessa vaatia virtsa-, veri- tai sylkitesti tai suorittaa puhalluskoe, joiden tarkoituksena on valvoa päihteettömyyttä. Valvotun koevapauden viimeisenä päivänä koevapaudessa olevan on tultava vankilaan vapauttamiseen liittyviä toimenpiteitä varten.

Velvollisuuksien rikkomisesta voi seurata suullinen huomatus, kirjallinen varoitus, koevapauden määräaikainen tai kokonaan peruuttaminen.

Valvotun koevapauden on havaittu vähentävän vankien rikoksenuusimisriskiä. Suljetusta vankilasta vapautuvista 40 prosenttia uusii rikoksen kolmen vuoden sisällä ja puolet viiden vuoden sisällä. Valvotun koevapauden kautta vapautuvien uusimisprosentti on suunnilleen puolet tästä.

## Lähteet
A1 Australian Grand Prix 2007

**A1 Australian Grand Prix 2007** oli A1 Grand Prix -kauden 2006–2007 seitsemäs osakilpailu, joka ajettiin 4. helmikuuta Sydney Motorsport Parkin moottoriradalla Australiassa.

## Tulokset
### Sprintti kilpailu

### Pitkä kilpailu
NRP Gonçalo Velho (1932)

**NRP Gonçalo Velho** oli Portugalin laivaston vuonna 1932 vesillelaskettu Gonçalo Velho -luokan aviso.

## Valmistus

Alus tilattiin Hawthorn Leslie and Companylta Hebburnistä, missä köli laskettiin 9. lokakuuta 1931. Se laskettiin vesille 3. elokuuta 1932.

## Palvelus
Alus poistettiin palveluksesta vuonna 1964.

## Lähteet
*

### Viitteet
NRP João de Lisboa (1935)

**NRP João de Lisboa** oli Portugalin laivaston vuonna 1935 vesillelaskettu Pedro Nunes -luokan aviso.

## Valmistus

Alus  tilattiin Lissabonin laivastontelakalta, missä köli laskettiin 1930. Se laskettiin vesille 21. toukokuuta 1936.

## Palvelus
Alus muutettiin 1961 merentutkimusalukseksi ja poistettiin palveluksesta 1966.

## Lähteet
*

### Viitteet
Surprise (Arizona)

**Surprise** on kaupunki Maricopan piirikunnassa Arizonan osavaltiossa Yhdysvalloissa. Sen väkiluku oli vuoden 2018 arvion mukaan 138&nbsp;161. Vuonna 2000 kaupungissa oli vain 30&nbsp;848 asukasta, mutta vuoteen 2010 mennessä se oli noussut 117&nbsp;517 asukkaaseen. Surprisen pinta-ala on noin 274 neliökilometriä.

## Kuvia kaupungista

Tiedosto:SurpriseStadiumPanorama.jpg|Surprisen baseballstadion.
Tiedosto:Surprise-Home Mission Cemetery -2.jpg|Mission Home -hautausmaa.


## Lähteet
Suunnistuksen maailmanmestaruuskilpailut 2018

35. **[[suunnistuksen maailmanmestaruuskilpailut]]** järjestettiin Riiassa ja Siguldassa, Latviassa 4.–11. elokuuta 2018. 

## Tulokset
### Miehet
#### Sprintti (4,3 km)
4. elokuuta

#### Keskimatka (5,9 km)
7. elokuuta

#### Pitkä matka (16,1 km)
11. elokuuta

#### Viesti
9. elokuuta

### Naiset
#### Sprintti (3,8 km)
4. elokuuta

#### Keskimatka (4,8 km)
7. elokuuta

#### Pitkä matka (9,9 km)
11. elokuuta

#### Viesti
9. elokuuta

### Sekakilpailu
#### Sprinttiviesti
5. elokuuta

## Mitalitaulukko

## Lähteet
* Viralliset kotisivut
Gumbeika

**Gumbeika** () on Venäjällä Tšeljabinskin alueella Uraljokeen oikealta puolelta yhtyvä sivujoki, jonka valuma-alue sijaitsee Uralvuoriston eteläosassa itäpuoleisella arolla.

## Maantietoa
### Pääuoma
Joen lähteet sijaitsevat Verhneuralsijin alueella () ja se virtaa 202 kilometriä kaakkoon ja etelään kunnes se yhtyy Abljazovon kylässä () Uraljokeen 2&nbsp;116 kilometriä ennen sen Kaspianmerellä olevaa suistoa.

Pääuoma alkaa Urlidinskin kylästä () viisi kilometriä itään olevilta kukkuloilta. Joen uomaa on padottu tekojärviksi, joiden vettä käytetään kuivuuskausina talousvetenä. Joki jatkaa mutkitellen kaakkoon Kasselskijin kylään (), jossa siihen yhtyy lännestä Tšernajan sivujoki. Joen pääuoma jatkaa samaan suuntaan vielä Ostrolenskijin kylään () kääntyen nyt etelään. Eteläisessä suunnassa se virtaa Feršamgenuazin kylän () läpi, jonka jälkeen joki suuntaa edelleen mutkitellen Uraljoelle Magnitogorskin kakkoispuolelle.

Joessa on paljon vettä keväisin huhtikuun ja toukokuun aikana, kun aron lumet sulaavat ja jäät lähtevät. Kesän sateen muuttuvat syksyn kuivuudeksi, jolloin veden pinta joessa alenee ja lopulta joki kuivuu. Joen pääuoman leveys on kevätkesällä yläjuoksulla 15–22 metriä leveä ja alajuoksulla 40–55 metriä leveä. Joki mutkittelee paljon ja sen pääuomasta on tulva-aikana irronnut omiksi altaikseen makkarajärviä. Uoman veden virtausnopeus on 0,2–0,3 metriä sekunnissa.

### Sivujoet
Gumbeika ja sen sivujoet muodostavat yhdessä 4&nbsp;490 neliökilometrin suuruisen valuma-alueen . Taulukossa on lueteltu suurimmat sivujoet (osa tiedoista puuttuvat):
})
! pituus(km)
! valuma-alue(km²)
! lähde
|-
| 39 || Subutak || Субутак || 18 ||  || 1
|-
| 54 || Nižnjaja Solodjanka || Нижняя Солодянка || 21 ||  || 1
|-
| 59 || Bahta || Бахта || 51 || 467 || 1
|-
| 82 || Solodjanka || Солодянка || 15 ||  || 1
|-
| 119 || Timirkuna || Тимиркуна || 62 || 1590 || 1
|-
| 171 || Tšernaja || Черная || 12 ||  || 1
|-
| 174 || Topkaja || Топкая || 16 ||  || 1
|}
Lähteet: 1 = 

## Huomautukset

## Lähteet
Asikloviiri

**Asikloviiri** (C8H11N5O3) on nukleosidianalogeihin kuuluva heterosyklinen orgaaninen yhdiste. Yhdistettä käytetään lääketieteessä monien herpesvirusinfektioiden hoitamiseen. Asikloviiri kuuluu WHO:n julkaisemaan tärkeimpien lääkeaineiden luetteloon.

## Ominaisuudet ja käyttö
Asikloviiri aktivoituu herpesvirusten tymidiinikinaasin vaikutuksesta asikloviirimonofosfaatiksi ja edelleen asikloviiritrifosfaatiksi, joka on varsinainen aktiivinen yhdiste. Viruksen entsyymi on huomattavasti aktiivisempi kuin ihmisen entsyymi, minkä vuoksi lääkeaine vaikuttaa pääasiassa viruksiin. Asikloviiri muistuttaa rakenteeltaan guanosiinia ja on antimetaboliitti, johon DNA-polymeraasientsyymi sitoutuu. Sitoutumisen seurauksena entsyymin toiminta estyy ja virukset eivät pysty jakautumaan. Asikloviiri tehoaa muun muassa herpes simplex-, Varicella-zoster- ja Epstein–Barr-viruksiin. Sitä käytetään muun muassa huuliherpeksen, vesirokon ja vyöruusun oireiden lievittämiseen. Usein asikloviiriä käytetään ulkoisesti voiteena, mutta sitä on saatavissa myös tabletteina ja suonensisäisenä injektiona. Hoito on tehokas vain silloin, kun se aloitetaan heti oireiden ilmettyä. Hydrokortisoni saattaa parantaa asikloviirin tehoa.

Asikloviiri on yleisesti ottaen hyvin siedetty lääkeaine. Mahdollisia haittavaikutuksia ovat pääkipu, ripuli, munuaisvauriot, ja erityisesti heikon immuunivasteen potilailla luuydinmyrkyllisyys. Aine on myös mutageenista. Herpesvirus voi kehittää resistenttiyden asikloviirille.

Asikloviiriä valmistetaan guaniinista, josta sitä muodostuu alkyloinnin ja ammoniolyysin seurauksena.

## Lähteet
Odessa (Texas)

**Odessa** on kaupunki Ectorin ja Midlandin piirikunnissa Texasin osavaltiossa Yhdysvalloissa. Sen väkiluku oli vuoden  väestönlaskennassa 114&nbsp;428, joka teki siitä Texasin 28. suurimman kaupungin.

Javier Joven toimii kaupungin pormestarina.

## Väestö
Odessan asukkaista 79,14 prosenttia on valkoisia, 6,01 prosenttia afroamerikkalaisia, 1,47 prosenttia aasialaisia ja 0,61 prosenttia intiaaneja. 9,32 prosenttia asukkaista kuuluvat muihin etnisiin ryhmiin. 8,01 prosenttia asukkaista eivät ole Yhdysvaltain kansalaisia. Kaupungin väestön keski-ikä on 30,7 vuotta.

## Kuvia kaupungista

Tiedosto:Ector County Library in Odessa, TX Picture 1830.jpg|Ectorin piirikunnan julkinen kirjasto.
Tiedosto:Anne Hathaway Cottage IMG 0322.JPG|Odessa College.
Tiedosto:First Baptist Church, Odessa, TX DSCN0987.JPG|Baptistikirkko.


## Lähteet

## Aiheesta muualla
Näkymä

**Näkymä** () on tietokantajärjestelmään määriteltävä johdettava taulu. Näkymä määritellään tietokantakyselynä, jolla on yksilöllinen nimi. Näkymät ovat siten *virtuaalisia* tulosjoukkoja (tauluja), koska niiden tieto kerätään fyysisesti tietokannassa olevista tauluissa (*base tables, physical tables*) olevista tiedoista. Joissakin tietokantajärjestelmissä näkymät voivat olla myös väliaikaisia, eli ne poistetaan istunnon päätteeksi.

Tavallisen näkymän kysely ajetaan joka kerta kun sitä (näkymän tunnistetta) kutsutaan. Näin ollen näkymien data on ajantasaista. 

Näkymien tarjoamia etuja ja hyviä puolia ovat mm:

* Yksinkertaistaa kyselyjen tekemistä kun kyselyn tulosjoukkoon päästään käsiksi vain käyttämällä sen nimeä (ks. esimerkki alempana).
* Yksinkertaistaa asiakkaan (client) työtä, kun tarvittava kysely on jo määritetty tietokantaohjelmiston sisällä. Esimerkiksi ohjelmoijan ei tarvitse osata kirjoittaa haluamaansa SQL-kyselyä tai edes ymmärtää sen toiminnasta. 
* Näkymät vievät hyvin vähän tilaa. Tallentamiseen tarvitaan vain itse kyselyn koodi.
* Turvallisuus. Tietyille käyttäjille voidaan sallia oikeudet lukea ja/tai hallita näkymiä, ei itse fyysisiä tauluja joista tieto on peräisin.

## Esimerkki

Näkymän (nimeltä `naiset`), jonka tulosjoukko sisältää vain naispuoliset taulun `henkilot` rivit, luominen onnistuisi seuraavasti:
```sql
CREATE VIEW naiset AS SELECT * FROM henkilot WHERE sukupuoli='N';
```
Kun näkymä on onnistuneesti luotu tietokannanhallintajärjestelmään, voidaan tulosjoukkoon viitata käyttäen näkymän nimeä. Esimerkiksi seuraavan kyselyn tuloksessa olisi vain yksi rivi jonka avain on ID 3.
```sql
SELECT * FROM naiset WHERE syntymavuosi >= 1993;
```


## Materialized View
Näkymä, jonka data muodostetaan esimerkiksi kerran vuorokaudessa ja jonka data siten tallennetaan fyysisenä kopiona, kutustaan *Materialized View*:ksi (ei virallista suomenkielistä termiä). Tällaisen näkymän etu on puhtaasti suoritusnopeudessa, sillä näkymän kyselyä ei ajata joka kerta kun sitä kutsutaan, vaan sama tulosjoukko voidaan antaa nopeasti tietokantaohjelmiston muistista. Fyysisen näkymän haittapuolena on sen antama mahdollisesti epäajantaisenen tieto, mutta se soveltuu hyvin tilanteiisiin joissa tiedon ei tarvitse olla täysin ajantasaista. Materialisoitu näkymä voidaan uudelleenlaskea esimerkiksi kerran vuorokaudessa.

Esimerkkitilanne voisi olla tilanne, jossa vuorokauden myyntitilastot tallennetaan fyysiseen näkymään. Fyysinen näkymä koostetaan siten kerran vuorokaudessa. Fyysinen tallentaminen on laskennallisesti tehokkaampaa, sillä vanhat myyntitilastot tuskin muuttuvat, joten yhteenvedon tallentaminen on hyödyllisempää fyysisesti, kuin että se laskettaisiin joka kerta erikseen.

## Lähteet
NRP Albacora (S163)

**NRP Albacora** (runkonumero S163) oli Portugalin laivaston vuonna 1966 vesillelaskettu Albacora-luokan sukellusvene.

## Valmistus

Alus tilattiin Chantiers Dubigeonilta Nantesista, missä köli laskettiin 6. syyskuuta 1965. Se laskettiin vesille 15. lokakuuta 1966 ja otettiin palvelukseen 1. lokakuuta 1967.

## Palvelus
Alus poistettiin palveluksesta 2000.

## Lähteet
*

### Viitteet
NRP Bartolomeu Dias (1934)

**NRP Bartolomeu Dias** oli Portugalin laivaston vuonna 1934 vesillelaskettu Afonso de Albuquerque -luokan aviso.

## Valmistus

Alus tilattiin Hawthorn Leslieltä. Alus laskettiin vesille 10. lokakuuta 1934.

## Palvelus
Alus muutettiin varastolaivaksi helmikuussa 1967, jolloin se nimettiin uudelleen *NRP São Cristovãoksi*. Muutostöiden yhteydessä aluksen aseet poistettiin lukuun ottamatta A- ja Y-tornien 120 millimetrin tykkejä. Alus poistettiin palveluksesta 1969.

## Lähteet
*

### Viitteet
Paradise Valley (Arizona)

**Paradise Valley** on pikkukaupunki Maricopan piirikunnassa Arizonan osavaltiossa Yhdysvalloissa. Sen väkiluku oli vuoden 2018 arvion mukaan 14&nbsp;502. Vuosina 2010–2018 väkiluku kasvoi 13,7 prosenttia. Kaupunki tunnetaan yleellisistä golfkentistään, kauppakeskuksistaan ja ravintoloistaan. Paradise Valleyssa sijaitsee kahdeksan täyden palvelun hotellia, ja se on siten yksi koko osavaltion tärkeimmistä turistikohteista. Paradise Valley tunnetaan myös kalliista kiinteistöistään.

## Kuvia kaupungista

Tiedosto:Welcome sign in Paradise Valley Arizona 5-30-2005.jpg|*Tervetuloa Paradise Valleyhyn* -kyltti.
Tiedosto:Paradise Valley-Barry Goldwater Memorial-1.JPG|Kaupungissa asuneen Barry Goldwaterin muistopuisto.
Tiedosto:Paradise Valley-Paradise Valley Methodist Church-1960.jpg|Paradise Valleyn metodistinen kirkko.
Tiedosto:The Pool at the JW Marriott Camelback Inn.jpg|JW Marriott Scottsdale Camelback Inn Resort and Spa.


## Lähteet
NRP Delfim (S166)

**NRP Delfim** (runkonumero S166) oli Portugalin laivaston vuonna 1968 vesillelaskettu Albacora-luokan sukellusvene.

## Valmistus

Alus tilattiin Chantiers Dubigeonilta Nantesista, missä köli laskettiin 12. toukokuuta 1967. Se laskettiin vesille 23. syyskuuta 1968 ja otettiin palvelukseen 1. lokakuuta 1969.

## Palvelus
Alus poistettiin palveluksesta 2005.

## Lähteet
*

### Viitteet
NRP Barracuda (S164)

**NRP Barracuda** (runkonumero S164) oli Portugalin laivaston vuonna 1967 vesillelaskettu Albacora-luokan sukellusvene.

## Valmistus

Alus tilattiin Chantiers Dubigeonilta Nantesista, missä köli laskettiin 19. lokakuuta 1965. Se laskettiin vesille 24. huhtikuuta 1967 ja otettiin palvelukseen 4. toukokuuta 1968.

## Palvelus
Alus poistettiin palveluksesta 2010.

## Lähteet
*

### Viitteet
NRP Cachalote (S165)

**NRP Cachalote** (runkonumero S165) oli Portugalin laivaston vuonna 1968 vesillelaskettu Albacora-luokan sukellusvene.

## Valmistus

Alus tilattiin Chantiers Dubigeonilta Nantesista, missä köli laskettiin 27. lokakuuta 1966. Se laskettiin vesille 16. helmikuuta 1968 ja otettiin palvelukseen 25. tammikuuta 1969.

## Palvelus
Alus myytiin joulukuussa 1975 Pakistanille, joka liitti sen laivastoonsa nimellä *Ghazi* ja runkonumerolla S134. Alus poistettiin palveluksesta 2006.

## Lähteet
*

### Viitteet
Jenni Sivonen

**Jenni Sivonen** on suomalainen ääninäyttelijä, joka on esittänyt muun muassa Kaapo-pojan ääntä animaatiosarjassa *[[Kaapo (animaatiosarja)|Kaapo]]*.

Sivosen isä on säveltäjä Jori Sivonen (1948−2019).

## Dubbaukset

## Lähteet
Mads Andreas Jacobsen

**Mads Andreas Jacobsen** (17. syyskuuta 1891 Tórshavn, Färsaaret – 31. toukokuuta 1944 Tórshavn, Färsaaret) oli färsaarelainen kirjaston- ja museonjohtaja, kirjailija ja poliitikko (Itsehallintopuolue).

Jacobsen suoritti ylioppilastutkinnon 1910 ja opiskeli muutaman vuoden matematiikkaa, fysiikkaa, kemiaa ja astronomiaa Kööpenhaminan yliopistossa mutta ei suorittanut tutkintoa. Hän opetti luonnontiedeaineita Tórshavnin reaalikoulussa ja opettajaseminaarissa 1914–1919. Vuonna 1919 hän sai Färsaarten parlamentilta tehtäväksi organisoida Färsaarten kirjastolaitoksen, ja siinä tarkoituksessa hän opiskeli kirjastoalaa Tanskassa vuosina 1919–1920. Sen jälkeen Jacobsen toimi Färsaarten kansalliskirjastossa kirjastonhoitajana vuodesta 1921 kuolemaansa saakka. Vuodesta 1928 hän oli Färsaarten museoyhdistyksen puheenjohtaja ja Färsaarten kansallismuseon johtaja.

Jacobsen oli Tórshavnin pormestari vuodesta 1933 aina kuolemaansa asti vuoteen 1944, valittuna Framburðsfelagiðin (myöh. Itsehallintopuolue) ehdokkaana. Hänet valittiin parlamenttiin Suðurstreymoyn ehdokkaana vuosiksi 1936–1940, ja hän kuului siihen Uuden itsehallintopuolueen ryhmään, joka oli oppositiossa Jóannes Paturssonia vastaan. Puolueen hajottua talvella 1939–1940 Itsehallintopuolueesta tuli Kansanpuolue. Jacobsen jäi itsehallintopuolueeseen, joka asetti oman listan Tórshavnin vaalissa 1940.

Jacobsen oli kirjallisuuslehti *[[Varðin]]* johdossa 1918–1934 ja julkaisi lehteä *Jól í Føroyum* toimittaja Poul Niclasenin kanssa 1930–1938. Jacobsenin oma kirjallinen tuotanto koostuu muutamista novelleista (Alexander Kiellandin tyyliin) ja runoista, mutta ennen kaikkea hän julkaisi oppikirjoja ja kirjoitti färsaarelaisesta kirjallisuudesta. Vuonna 1928 hän julkaisi Christian Matrasin kanssa fäärin-tanskan sanakirjan. Tórshavnin kunta on jakanut vuodesta 1958 Jacobsenin syntymäpäivänä Färsaarten kirjallisuuspalkintoa, jota pidetään Färsaarten merkittävimpänä kirjallisuuspalkintona.

## Teokset
* *Roknibók*, yksi kirjoittajista 1916 
* *Rættskrivingarreglur* 1920 
* *Úr bókmentasøgu okkara* 1921 
* *Talvbókin* 1924 
* *Føroysk-donsk orðabók*, Christian Matrasin kanssa 1928 
* *Havnar telvingarfelag*.1933 
* *Føroyskur skaldskapur í úrvali*, Christian Matrasin ja Hans A. Djurhuusin kanssa  1934 .
* *Lesibók, 2. partur*, yksi kirjoittajista 1939 

## Lähteet
Muskettikoirien paluu

**Muskettikoirien paluu** (, ) on espanjalais-brittiläinen BRB Internacionalin ja Thames Televisionin vuonna 1989 tuottama 26-osainen piirrossarja. Sarja on jatkoa vuonna 1981 valmistuneelle *[[Kolme muskettikoiraa]]* -piirrossarjalle.

## Juoni
Muskettikoirat D’Artagnan, Athos, Porthos ja Aramis kutsutaan taas Pariisiin. Kuningatar on huolissaan miehestään kuningas Ludvigista, sillä tämä on alkanut käyttätyä omituisesti: hän on muuttunut julmaksi, ja aikoo lähettää muskettikoirat sotimaan neljäksi kuukaudeksi ja ottaa kardinaali Richelieun miehet henkivartijoiksensa. Lopulta selviää, että kuningas on itse asiassa oikean kuninkaan kaksoisveli, joka havittelee Ranskan valtaa itselleen. Muskettikoirat vapauttavat oikean kuninkaan, joka on vangittu ranskalaiseen vankilaan ja hänen päälleen on laitettu rautainen naamio, jotta kukaan ei tunnista häntä kuninkaaksi. 

Muskettikoirat tulevat Pariisiin ja kertovat, että oikea kuningas on ollut vangittuna ja hänen veljensä on ottanut vallan. Kuningas Ludvigin veli saa vihiä tästä ja pakenee linnasta. Kuningas Ludvig pääsee taas valtaistuimelleen, mutta hänen veljensä yrittää yhä ottaa vallan Ranskassa ja yrittää myrkyttää veljensä. Tietäjä Eleksei saa kuitenkin kuninkaan parannettua.

## Jaksot

## Sarja Suomessa
Sarja esitettiin Suomessa Yle TV1 -kanavalla vuonna 1994 Yleisradion tuottamalla suomenkielisellä jälkiäänityksellä. Sarjaa esitettiin lauantaiaamuisin, ja seuraavana sunnuntai-iltana esitettiin uusinta jaksoon 14 saakka. Jaksosta 15 eteenpäin sarjaa esitettiin sunnuntai-iltaisin sarjan loppuun saakka, mutta uusintaa ei enää esitetty. Sarjaa ei ole esitetty uusintana ensiesityksen jälkeen. Suomessa sarjaa ole julkaistu videolle tai DVD:lle.

## Äänirooleissa

### Suomenkieliset ääninäyttelijät (Yleisradion jälkiäänitys)
Luettelossa on vain osa roolihahmoista. 

## Televisioelokuva
### Kolme muskettikoiraa – Yksi kaikkien ja kaikki yhden puolesta
Sarjan jaksoista on koostettu myös noin 75 minuuttia pitkä televisioelokuva. Suomenkielisestä jälkiäänityksestä vastasi Oy PVP Voice Ab. Elokuva on julkaistu Suomessa VHS:lle.

#### Rooleissa

## Lähteet

## Aiheesta muualla
* Sarjan kotisivut
Reflections (The Supremesin albumi)

**Reflections** on yhdysvaltalaisen tyttöbändin The Supremesin kahdestoista studioalbumi, jonka Motown julkaisi maaliskuussa 1968. Albumi sisältää singlet ”Reflections”, ”In and Out of Love” ja ”Forever Came Today”. Se sisältää myös coverversioita kappaleista, jotka Martha and the Vandellas (”Love (Makes Me Do Foolish Things)”) ja The 5th Dimension (”Up, Up and Away”) ovat tehneet kuuluisiksi. Albumi sisältää myös kappaleita, joita toiset kuuluisat artistit ovat tehneet, muun muassa Motownin laulajan Brenda Hollowayn siskonsa Patricen kanssa tekemä kappale ”Bah-Bah-Bah”, joka on alun perin Smokey Robinsonin sävellys nimeltä ”Then”, sekä Burth Bacharachin ja Hal Davidin kappale ”What the World Needs Now Is Love”. Albumi sisältää myös coverversion Bobbie Gentryn kappaleesta ”Ode to Billie Joe”.

Albumi sijoittui Yhdysvaltain Billboard 200 -albumilistan sijalle 18. ja *[[Billboard]]in* Top R&B Albums -albumilistan sijalle 3.

## Kappaleet
### A-puoli
#Reflections (Holland–Dozier–Holland) – 2.50
#I’m Gonna Make It (I Will Wait for You) (Debbie Dean, Dennis Lussier) – 2.47
#Forever Came Today (Holland–Dozier–Holland) – 3.14
#I Can’t Make It Alone (Holland–Dozier–Holland) – 3.14
#In and Out of Love (Holland–Dozier–Holland) – 2.40
#Bah-Bah-Bah (Brenda Holloway, Patrice Holloway) – 3.18

### B-puoli
#What the World Needs Now Is Love (Burt Bacharach, Hal David) – 2.51
#Up, Up and Away (Jimmy Webb) – 2.31
#Love (Makes Me Do Foolish Things) (Holland–Dozier–Holland) – 2.53
#Then (Smokey Robinson, Robert Rogers, Warren Moore) – 2.09
#Misery Makes Its Home in My Heart (Smokey Robinson, Warren Moore) – 2.54
#Ode to Billie Joe (Bobbie Gentry) – 4.54

### CD-version bonuskappaleet
*Stay in My Lonely Arms (Holland–Dozier–Holland) – 3.15
*All I Know About You (Holland–Dozier–Holland, Frank De Vol) – 1.56

## Arvostelut
*AllMusic: 

## Lähteet
Ukko Peltonen

**Ukko Iisakki Peltonen** (s. 15. kesäkuuta 1998 Helsinki) on suomalainen kilpapyöräilijä. Hän edusti Tartu 2024 - Balticchaincycling.com -joukkuetta 2020, Ampler Development Teamia 2021 ja UCI Continental-tason Global 6 Cycling joukkuetta kaudella 2022, jonka jälkeen hän lopetti aktiiviuransa.

## Saavutukset
; 2018
* aika-ajon SM-kilpailut, alle 23-v., toinen sija
; 2019
*  aika-ajon SM-kilpailut, voitto
* aika-ajon SM-kilpailut, alle 23-v., voitto
; 2020
*  aika-ajon SM-kilpailut, voitto
* aika-ajon SM-kilpailut, alle 23-v., voitto
* maantieajon SM-kilpailut, toinen sija
; 2021
* aika-ajon SM-kilpailut, toinen sija
* maantieajon SM-kilpailut, toinen sija
* Dookoła Mazowsza, kokonaiskilpailun 8. sija

## Lähteet

## Aiheesta muualla
*http://firstcycling.com/rider.php?r=85919
Love Child

**Love Child** on yhdysvaltalaisen tyttöbändin The Supremesin viidestoista studioalbumi, jonka Motown julkaisi marraskuussa 1968. Albumi oli yhtyeen ensimmäinen, joka ei sisältänyt yhtäkään Holland–Dozier–Holland-tuotantotiimin tekemää tai tuottamaa kappaletta. 

Albumi sijoittui Billboard 200 -albumilistan sijalle 14. ja *[[Billboard]]in* Top R&B Albums -albumilistan sijalle 3.

## Kappaleet
### A-puoli
# Love Child  – 2.58
# Keep an Eye  – 3.08
# How Long Has That Evening Train Been Gone  – 2.48
# Does Your Mama Know About Me  – 2.54
# Honey Bee (Keep on Stinging Me)  – 2.22
# Some Things You Never Get Used To  – 2.25

### B-puoli
# He’s My Sunny Boy  – 2.22
# You’ve Been So Wonderful to Me  – 2.34
# (Don’t Break These) Chains of Love  – 2.25
# You Ain’t Livin’ Till You’re Lovin’  – 2.44
# I’ll Set You Free  – 2.40
# Can’t Shake It Loose  – 2.09

## Arvostelut
*AllMusic: 

## Lähteet
A1 Britannian Grand Prix 2007

**A1 Britannian Grand Prix 2007** oli A1 Grand Prix -kauden 2006–2007 11. ja viimeinen osakilpailu, joka ajettiin 29. huhtikuuta Brands Hatchin moottoriradalla Englannissa.

## Tulokset
### Sprintti kilpailu

### Pitkä kilpailu
Christian Matras

**Christian Matras** (7. joulukuuta 1900 Viðareiði, Färsaaret – 16. lokakuuta 1988) oli färsaarelainen kielitieteilijä ja runoilija.

## Elämäkerta
Viðareiðissä syntynyt Matras kävi koulua Färsaarten pääkaupungissa Tórshavnissa. Hän meni kouluun ikätovereidensa William Heinesenin ja Jørgen-Frantz Jacobsenin kanssa, joita myös pidetään Färsaarten merkittävimpinä kirjailijoina. Hän opiskeli pohjoismaisia kieliä Kööpenhaminan yliopistossa. 

Matras väitteli tohtoriksi 1933. Vuodesta 1952 hän oli professori Kööpenhaminassa, josta hän palasi Färsaarille 1965. Palattuaan hän aloitti Färsaarten yliopiston (Fróðskaparsetur Føroya) rehtorina.

Matrasin merkittävin tuotanto käsittää färsaarelaisen kirjallisuuden, kielen ja kulttuurin tutkimusta, mutta hän on myös maan merkittävimpiä runoilijoita. Hänen tunnetuin tuotantonsa kuuluu luonnonlyriikkaan.

## Teokset
:*Fundvíst er skald 
:*sum finnur fram á orð 
:*ið eiga aldur 
:*og fagran ungdóm*
:(*Úr sjón og úr minni*, 1978)

Edellä olevat Matrasin säkeet näyttäytyvät aivan toisilta, kun tarkastelee hänen ensimmäistä suurta teostaan *Føroysk-donsk orðabók'' ('Fäärin-tanskan sanakirja'), jonka hän laati M. A. Jacobsenin kanssa vuosina 1928 ja 1961. Se oli ensimmäinen fäärin kielen sanakirja. Nimistä Matras ja Jacobsen tuli sanakirjan synonyymi, ja se on lajinsa ainoa kirja fäärin-englannin sanakirjan ohella.

Tärkeää fäärin kielihistorian kannalta ovat hänen julkaisemansa Jens Christian Svabon ja Johan Henrik Schrøterin varhaiset teokset. Ne olivat ensimmäiset, jotka ylipäänsä kirjoitettiin fäärin kielellä, ja he joutuivat kehittämään fäärin kielen ortografian. Ortografia oli paljon foneettisempi kuin Venceslaus Ulricus Hammershaimbin myöhemmin laatima.

Matras käänsi tanskankielistä kirjallisuutta fääriksi.

## Palkinnot
* Färsaarten kirjallisuuspalkinto 1965
* Färsaarten kirjallisuuspalkinto 1980

## Lähteet
A1 Meksikon Grand Prix 2008

**A1 Meksikon Grand Prix 2008** oli A1 Grand Prix -kauden 2007–2008 kahdeksas osakilpailu, joka ajettiin 16. maaliskuuta Autódromo Hermanos Rodríguezin moottoriradalla Meksikossa.

## Tulokset
### Sprintti kilpailu

### Pitkä kilpailu
Julius Taskinen

**Julius Nico Nestori Taskinen** (s. 20. elokuuta 1999 Eisenstadt, Itävalta) on suomalainen kestävyysurheilija. Taskisen edustama urheiluseura on Lappeenrannan Urheilu-Miehet.

Taskinen toimii kestävyysjuoksija Alisa Vainion managerina.

## Ura
Julius Taskinen aloitti pyöräilyuransa maastopyöräilyn parista kesällä 2012. Aikaisemmin Taskisen oli harrastanut aktiivisesti kilpahiihtoa ja alppihiihtoa. Vuonna 2016 Taskinen siirtyi maantiepyöräilyn pariin tultuaan valituksi alle 19-vuotiaiden Fincycling-joukkueeseen. Syksyllä 2017 hän edusti Suomea Bergenissä järjestetyissä maantiepyöräilyn MM-kilpailuissa. Kauden 2017 hyvien tulosten ja otteiden johdosta Taskinen siirtyi syksyllä 2017 edustamaan TWD-Länkeniä. Kesällä 2021 Taskinen teki lajivaihdoksen pyöräilystä juoksuun.

## Yksityiselämä
Taskinen on syntynyt Itävallan Eisenstadtissa. Hän kävi lukion Lappeenrannan Kimpisen lukiossa. Taskinen suoritti varusmiespalveluksensa Puolustusvoimien Urheilukoulussa Kaartin jääkärirykmentissä Santahaminassa 2018–2019. Taskinen aloitti vuonna 2020 opiskelemaan Jyväskylän ammattikorkeakoulun Sport Business -opinto-ohjelmassa. 

## Saavutuksia

### Juoksu

;2024

: Puolimaratonin SM, pronssia

;2022

:Finlandia Marathon, puolimaraton, voitto

;2021

:Paavo Nurmi Marathon, puolimaraton, 3. sija

;2020

:Vaarojen Maraton, 9. sija

;2019

:Itämeri Maraton, 2. sija

### Pyöräily

;2019

: Lattomeriajo, Ulvila, 10. sija

: Ole Wackströmin muistoajo, 11. sija

;2018

:Maantiepyöräilyn SM-kisat, joukkueaika-ajo, hopeaa

:Rosendahl GP, 6. sija

:Pyöräilyn kortteliajon SM-kilpailut, 9. sija

;2017

:Maantiepyöräilyn SM-kisat, alle 19-v, henkilökohtainen aika-ajo, kultaa

:Maantiepyöräilyn SM-kisat, alle 19-v, maantieajo, hopeaa

:Kalevan Kierros, aika-ajo, alle 23-v., hopeaa

:Ole Wackströmin muistoajo, alle 23.v, hopeaa

:Izegem Kermis, Belgia, 6. sija

:Velm Kermis, Belgia, 12. sija

:Bioracer Evoc GP, alle 19-v., voitto

;2016

:Maantiepyöräilyn SM-kisat, alle 19-v, henkilökohtainen aika-ajo, 6. sija

:Seutulan kierros, 8. sija

:Kalevan Kierros, aika-ajo, yleinen, 4. sija

;2015

:Peurunka XCM, alle 17-v., voitto

:Maastopyöräilyn maratonmatkan (XCM) SM-kilpailut, alle 19-v., pronssia

## Lähteet
*http://firstcycling.com/rider.php?r=65972&y=2016
*https://www.juliustaskinen.com/
*https://www.facebook.com/urheilukoulu/posts/570992646426087

### Viitteet
Oklahoman kuvernööri

**Oklahoman kuvernööri** (engl. *Governor of Oklahoma*) on Oklahoman osavaltion päämies. Oklahoman perustuslain mukaan hän on myös osavaltion hallituksen päämies. Hän on Oklahoman kansalliskaartin ylipäällikkö. Kuvernöörillä on myös toimeenpano-  ja lainsäädäntövaltaa. Hänen tehtäviinsä kuuluu muun muassa jokavuotinen *osavaltion tila* -puhe.

Virka perustettiin 1907, kun Oklahoma liittyi Yhdysvaltoihin 46. osavaltiona.

Osavaltion 28. ja nykyinen kuvernööri on republikaanien Kevin Stitt.

## Lähteet

## Aiheesta muualla
Digimon World Re:Digitize

**Digimon World Re:Digitize** () on tri-Crescendon kehittämä ja Bandai Namcon julkaisema roolipeli. Peli julkaistiin PlayStation Portablelle ja PlayStation Vitalle vuonna 2012 ja Nintendo 3DS:lle seuraavana vuonna. Peli kuuluu *[[Digimon]]*-tuotesarjaan.

Peli on tavallaan uudelleentehty versio alkuperäisestä Digimon World -pelistä, mutta pelin tarina ei jatka DW1:sen tarinaa.
Hahmosuunnitelusta vastasi Suzuhito Yasuda, joka on myös tehnyt hahmosuunnitteluja Durara!! ja Shin Megami Tensei -peleihin.
Pelistä tuli vuonna 2013 Nintendo 3DS:lle paranneltu porttaus, jossa oli mukana täysin uusi tarina lisäys ja joitakin uusia Digimoneja, joita ei ollut PSP -pelissä. 3DS -versio tunnetaan nimellä **Digimon World Re:Digitize Decode**.

Peliä ei koskaan virallisesti ole julkaistu Japanin ja Aasian ulkopuolelle, mutta epävirallinen fanikäännös on olemassa PSP -pelille ja 3DS:n Decode -versiolle on fanikäännös työn alla.

## Aiheesta muualla
*
Jarrod Lyle

**Jarrod Lyle** (21. elokuuta 1981 – 8. elokuuta 2018 Australia) oli australialainen ammattilaisgolffari. Hän oli parhaimmillaan maailmanlistalla sijalla 142 ja lopetti pelaamisen vuonna 2017.

Lyle sairastui leukemiaan 17-vuotiaana.

## Lähteet
Alfred Francis Russell

**Alfred Francis Russell** (25. elokuuta 1817 – 4. huhtikuuta 1884) oli Liberian 10. presidentti vuosina 1883–1884. 

Russell syntyi Lexingtonissa, Kentuckyssa orjaksi ja muutti perheensä kanssa Liberiaan vuonna 1833. Hänestä tuli Yhdysvaltain episkopaalisen kirkon pappi. Russell valittiin Liberian varapresidentiksi vuonna 1881 Anthony W. Gardinerin ollessa presidenttinä. Gardinerin erotessa huonon terveydentilansa vuoksi Russellista tuli presidentti. Hän toimi Liberian 10. presidenttinä vuosina 1883–1884.

## Lähteet
Hilary R. W. Johnson

**Hilary Richard Wright Johnson** (1. kesäkuuta 1837 – 1901) oli Liberian 11. presidentti vuosina 1884–1892. Hänet valittiin presidentiksi neljä kertaa. Johnson oli Liberian ensimmäinen presidentti, joka oli syntynyt Liberiassa. 

Monroviassa syntynyt Johnson opiskeli Alexander High Schoolissa ja Liberian yliopistossa. Valmistuessaan yliopistosta hän alkoi opettaa siellä. Johnsonista tuli Liberian ulkoministeri ennen valitsemistaan presidentiksi.

## Lähteet
Joseph James Cheeseman

**Joseph James Cheeseman** (7. maaliskuuta 1843 – 12. marraskuuta 1896) oli Liberian 12. presidentti vuosina 1892–1896. Hänet valittiin presidentiksi kolme kertaa. 

Edinassa syntynyt Cheeseman opiskeli Liberian yliopistossa.

## Lähteet
Reflections

**Reflections** voi tarkoittaa seuraavia:

* *[[Reflections (The Supremesin albumi)|Reflections]]*, The Supremesin albumi vuodelta 1968
* *[[Reflections (Convulsen albumi)|Reflections]]*, Convulsen albumi vuodelta 1994
* *[[Reflections (Apocalyptican albumi)|Reflections]]*, Apocalyptican albumi vuodelta 2003
Digimon Survive

**Digimon Survive** () on Hyden kehittämä *[[Digimon]]*-tuotesarjan videopeli. Pelin kehityksestä alun perin vastasi WitchCraft, mutta lukuisten pelin julkaisun lykkäntymisien takia, Bandai Namco vaihtoi kehitysstudiota Hydeen. Peli julkaistiin Japanissa 28. heinäkuuta ja maailmanlaajuisesti 29. heinäkuuta 2022.

Peli on tyyliltään selviytymis-strategiaroolipeli, jossa on myös visuaallisen novellin elementtejä. Myöskin Digimoneja poikkeuksellisesti kutsutaan **Kemonogameiksi** (suom. *Petojumalat*).

## Pelaaminen
Pelin tarinassa tehdään valintoja, jotka voivat johtaa eri polkuihin; nämä ovat *Moral*, *Harmony* ja *Wrathful*. Taistelut pelataan ruudukossa, jossa Digimonit vuorotellen liikkuvat, käyttävät esineitä, hyökkäävät tai puolustavat.

## Pelin henkilöt ja heidän Digimonkumppaninsa
* **Takuma Momozuka** - Agumon

* **Aoi Shibuya** - Labramon

* **Minoru Hinata** - Falcomon

* **Shuuji Kayama** - Lopmon

* **Saki Kimishima** - Floramon

* **Ryo Tominaga** - Kunemon

* **Kaito Shinomone** - Dracumon

* **Miu Shinomone** - Shakomon

## Vastaanotto
Peli sai GameSpotin arvostelussa arvosanaksi 6/10. Kehuja se sai muun muassa tarinassa tehtävien valintojen merkityksellisistä seurauksista. Kritiikkiä peli sai liian yksinkertaisista ja helpoista taisteluista.

## Lähteet

## Aiheesta muualla
* Viralliset kotisivut 
* Viralliset kotisivut
William D. Coleman

**William David Coleman** (18. heinäkuuta 1842 – 12. heinäkuuta 1908) oli yhdysvaltalaissyntyinen liberialainen poliitikko. Hän oli Liberian 13. presidentti vuosina 1896–1900. 

Coleman syntyi orjaksi Fayetten piirikunnassa Kentuckyssa. Hän muutti Liberiaan vanhempiensa kanssa vuonna 1853, ja perhe asettui Clay-Ashlandiin Montserradon piirikuntaan. Coleman aloitti uransa puuseppänä,  ja hänestä tuli myöhemmin maanviljelijä ja kauppias ennen siirtymistään politiikkaan. Hän toimi Liberian varapresidenttinä Joseph James Cheesemanin ollessa presidenttinä ja tämän kuoltua hänestä tuli Liberian presidentti.

## Lähteet
Utsjoen saamelaislukio

**Utsjoen saamelaislukio** () on Utsjoella toimiva lukio, jossa opetusta voi saada pohjoissaameksi ja suomeksi. 

Lukion opiskelijamäärä laski merkittävästi 2000-luvun alussa ja on ollut vuodesta 2009 lähtien alle 20 henkeä. Vuonna 2018 Utsjoen saamelaislukiossa opiskeli vain 9 opiskelijaa. Lukion jatkuvuutta on pohdittu useana vuotena, ja esimerkiksi vaihto-opiskelijoiden avulla opiskelijamäärää on saatu nostetuksi.

Koulukeskuksen yhteydessä sijaitsee asuntola, kunnankirjasto, liikunta- ja kuntosali sekä uimahalli. Myös Utsjokisuun koulu on toiminut koulukeskuksessa. Alkuvuodesta 2019 Utsjoen kunta päätti uudisrakennuksen rakentamisesta koulukeskuksessa raportoitujen sisäilmaongelmien vuoksi.

## Lähteet
NRP Tridente (S160)

**NRP Tridente** (runkonumero S160) on Portugalin laivaston vuonna 2008 vesillelaskettu Tridente-luokan sukellusvene.

## Valmistus

Alus tilattiin 2004 Howaldtswerke-Deutsche Werftiltä (HDW), missä köli laskettiin maaliskuussa 2005. Alus laskettiin vesille heinäkuussa 2008 ja otettiin palvelukseen toukokuussa 2010.

## Palvelus
Alus saapui 2. elokuuta 2010 Portugaliin Base Naval de Lisboaan, missä virallinen luovutus tilaisuus järjestettiin 8. syyskuuta. Alus on liitetty 5. sukellusvenelaivueeseen (), johon sen lisäksi kuuluu sisaralus *NRP Arpao*.

## Lähteet